Des is scho a wengal oanfacha zum übereisn. Es gibt ganz oanfach Wiesnbleame, Woidbleame, Bergbleame, Bleame fira Beedl, Bleame fürn Balkon oder Bleame firs Grob. Des heart se jetzat recht simgscheid oo, is aba bei Weidm ned so sinnlos. Wear se auskennt, ko dann nämlich zimlich fui über den Bloz song, wora a Bleame gfundn hod. Und damid moan i ned nur, das'd woasd, dasd im Woid stehst, wennsd wuide Schlüsslbleame findsd. Do ko ma zum Beispil scho a vo a wengal weida weg song, das ma a woad segtd, wens vom Löwnzahn ganz geib is. Andare Bleame wachsn nur auf am schlechtan Bon, oda do, wos recht feicht is. De Wissnschaft hiter dem isd Vegetationsökologie, de ma uns in dem Artikl aba ned odoa brauchern, weils sauba zweit geht. Mir is nur wichdig, dass es merkts, das a Bleame mehra kon ois wia guad ausschaung.